**ПОЈАШЊЕЊЕ КОНКУРСНЕ ДОКУМЕНТАЦИЈЕ БРОЈ 11/2018**

**ЈАВНА НАБАВКА:**

**НАБАВКА УСЛУГА – МОБИЛНА ТЕЛЕФОНИЈА**

**ГРАДСКЕ ОПШТИНЕ НОВИ БЕОГРАД**

(Број предмета јавне набавке: VII-404-1/2018-11)

У предмету јавне набавке услуга – мобилна телефонија за потребе Градске општине Нови Београд, број предмета VII-404-1/2018-11, Наручилац je дана 12.03.2018. године примио питање заинтересованог лица:

**ПИТАЊЕ:**

Увидом у конкурсну документацију број VII-404-1/2018-11  смо увидели да нисте навели информацију о вредности набавке, као ни спецификацију позива коју тренутно имате.

На основу ових података понуђачи који немају увид у вашу тренутну потрошњу, би могли да направе понуду и планирају финансије. Понуђач код кога се тренутно налазите је у предности пошто има увид у ове информације. Како би сва три понуђача била у равноправном положају, молим Вас да нам омогућите увид у спецификацију позива коју имате, односно количину минута коју остварујете у националном и роминг саобраћају, смс и интернет. Ове информације су доступне на рачунима.

 Напомињемо да су ово информације у складу са чланом 16. Закона о слободном пиступу информацијама од јавног значаја (Сл. Гласник РС бр. 120/2004,54/2007, 104/2009 и 36/2010).

У складу са чланом 5. став 2. Закона о слободном приступу информацијама од јавног значаја предвиђено је да „Свако има право да му се информација од јавног значаја учини доступном тако што ће му се омогућити увид у документ који садржи информацију од јавног значаја, право на копију тог документа, као и право да му се, на захтев, копија документа упути поштом, факсом, електронском поштом или на други начин.“

**ОДГОВОР:**

У складу са чланом 61. став 2 Закона о јавним набавкама(„Службени гласник РС“, бр.124/12, 14/15 и 68/15), Наручилац није у обавези да објави процењену вредност јавне набавке.

За информације у вези са спецификацијом позива обратите се Овлашћеном лице за поступање по захтевима за приступ информацијама од јавног значаја Градске општине Нови Београд, а у складу са Законом о слободном приступу информацијама од јавног значаја („Сл. гласник РС“ бр. 120/2004,54/2007, 104/2009 и 36/2010).

Одговор Наручиоца биће објављена на Порталу УЈН и Сајту ГО Нови Београд дана 16.03.2018. године.

**Београд,**

**Комисија за јавну набавку**

Драган Драгојевић, с.р.